open-index/open-wikipedia-markdown huggingface dataset:
নিতিন মেনন

**নিতিন নরেন্দ্র মেনন** (জন্ম ২ নভেম্বর ১৯৮৩) একজন ভারতীয় ক্রিকেটার এবং আম্পায়ার। তিনি লিস্ট এ ক্রিকেটে মধ্য প্রদেশের প্রতিনিধিত্বকারী ডানহাতি ব্যাটসম্যান। তিনি এখন একজন আম্পায়ার এবং ২০১৫-১৬ রনজি ট্রফি  এবং অস্ট্রেলিয়ার শেফিল্ড শিল্ডে ম্যাচে আম্পায়ারের দায়িত্বে ছিলেন। ২০২০ সালের জুনে, তাকে নাইজেল লংয়ের পরিবর্তে আইসিসি আম্পায়ারদের এলিট প্যানেলে পদোন্নতি দেওয়া হয়। তাঁর বাবা নরেন্দ্র মেননও একজন আম্পায়ার ছিলেন।

## আম্পায়ারিং ক্যারিয়ার
২৬ জানুয়ারী, ২০১৭ তারিখে প্রথম ভারত এবং ইংল্যান্ডের মধ্যেকার টি-টোয়েন্টি আন্তর্জাতিক (টি২০আই) ম্যাচে আম্পায়ার হিসাবে দাঁড়িয়েছিলেন। তিনি ১৫ই মার্চ ২০১৭ তারিখে আফগানিস্তান এবং আয়ারল্যান্ডের মধ্যে প্রথম একদিনের আন্তর্জাতিকে (ওডিআই) ম্যাচে আম্পায়ারের দায়িত্ব পালন করেন।

২০১৮ সালের অক্টোবরে আইসিসি মহিলা বিশ্ব টুয়েন্টি২০ জন্য ঘোষিত বারোজন অন-ফিল্ড আম্পায়ারে তালিকায় তার নামও ঘোষণা করা হয়। ইয়ান গোল্ডের সাথে ২০১৯ ইন্ডিয়ান প্রিমিয়ার লিগ ফাইনালে অন-ফিল্ড আম্পায়ার হিসাবে ছিলেন তিনি।

আফগানিস্তান এবং ওয়েস্ট ইন্ডিজের মধ্যে ২০১৯ নভেম্বরে একমাত্র টেস্ট ম্যাচের জন্য মাঠের আম্পায়ারের দায়িত্বে ছিলেন মেনন।  তিনি এই স্তরে ৬২তম ভারতীয় আম্পায়ার হিসাবে অন্তর্ভুক্ত হয়েছেন। ২০২০ সালের ফেব্রুয়ারিতে, আইসিসি তাকে ২০২০ সালের অস্ট্রেলিয়ায় আইসিসি মহিলা টি-টোয়েন্টি বিশ্বকাপের ম্যাচগুলিতে দায়িত্ব পালনকারী একজন আম্পায়ার হিসাবে নাম ঘোষণা করে। 

## আরো দেখুন

* টেস্ট ক্রিকেট আম্পায়ারদের তালিকা
* একদিনের আন্তর্জাতিক ক্রিকেট আম্পায়ারদের তালিকা
* টুয়েন্টি২০ আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ

* ক্রিকইনফোতে নিতিন মেনন
* ক্রিকেট অনলাইনে নিতিন মেনন 

বিষয়শ্রেণী:ইন্দোর থেকে আগত ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ভারতীয় টি২০ আই ক্রিকেট আম্পায়ার
বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:ভারতীয় টেস্ট ক্রিকেট আম্পায়ার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:উইকেট-রক্ষক
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
মেট্রোপলিটন লাইন

**মেট্রোপলিটন লাইন** লন্ডন শহরের হার্টফোর্ডশায়ারের ওয়াটফোর্ড ও হিলিংডনের অক্সব্রিজ শাখার সাথে লন্ডন সিটির অল্ডগেট থেকে বাকিংহামশায়ারের আমেরশাম ও চেসামের মধ্যে বিস্তৃত লন্ডন আন্ডারগ্রাউন্ডের একটি লাইন। টিউব মানচিত্রে ম্যাজেন্টা রঙের (নীললোহিত) লাইনটি ৪১.৪মাইল (৬৬.৭ কিমি) দীর্ঘ এবং ৩৪ টি স্টেশনে রেল পরিষেবা পরিবেশন করে। বার্বিকান ও ফারিংডন স্টেশনের মধ্যবর্তী সংক্ষিপ্ত বিভাগ বাদে অল্ডগেট ও ফিঞ্চলে রোডের মধ্যে রেলপথের বেশিরভাগ অংশ অগভীর "খনন ও ভরাট" সুড়ঙ্গের মধ্যে রয়েছে। মূল রেলপথের সাথে একই আকারের লোডিং গেজ সহ বাকী রেলপথ মাটির উপরে অবস্থিত। এই রেলপথে ২০১১/২০১২ সালে ৬৭ মিলিয়নেরও বেশি যাত্রী যাতায়াত করে।

এটি বৃহত্তর লন্ডন সীমানা অতিক্রমকারী মাত্র দুটি আন্ডারগ্রাউন্ড লাইনের একটি (অন্যটি  হচ্ছে কেন্দ্রীয় লাইন)। এটি ব্যস্ত সময়ে এক্সপ্রেস পরিষেবার সাথে একমাত্র আন্ডারগ্রাউন্ড লাইন; ফলস্বরূপ দীর্ঘ দূরত্বে অবস্থিত স্টেশনগুলির মধ্যবর্তী অংশে ট্রেনগুলি রেল ব্যবস্থাটির সর্বোচ্চ গতি প্রতি ঘণ্টা ৬০ মাইল (১০০ কিমি/ঘণ্টা) অর্জন করতে পারে।

১৮৬৩ সালে মেট্রোপলিটন রেলওয়ে কাঠের গাড়ি ও বাষ্প লোকোমোটিভ দিয়ে প্যাডিংটন ও ফারিংডনের মধ্যে বিশ্বের প্রথম ভূগর্ভস্থ রেলপথ চালু করে, তবে এর সবচেয়ে গুরুত্বপূর্ণ পথটি মিডলসেক্স গ্রামাঞ্চলে উত্তর লাইনে পরিণত হয়, যেখানে এটি নতুন শহরতলির বিকাশকে উদ্দীপিত করে। হ্যারো ১৮৮০ সালে পৌঁছেছিল এবং শেষ পর্যন্ত লাইনটি বেকার স্ট্রিট থেকে ৫০ মাইল (৮০ কিলোমিটার) বেশি দূরত্বে বাকিংহ্যামশায়ারের ভার্নি জংশন পর্যন্ত অব্যাহত ছিল। ঊনবিংশ শতাব্দীর শেষের দিক থেকে রেলপথটি মেরিলেবোন ছাড়িয়ে গ্রেট সেন্ট্রাল রেলওয়ের সাথে ট্র্যাক ভাগ করে নিয়েছিল। ১৯০৭ সালে মধ্য লন্ডনের লাইনগুলি বিদ্যুতায়িত হয়, তবে হ্যারোর উত্তর দিকে যাত্রাকারী ট্রেনগুলিতে বাষ্পচালিত ইঞ্জিনগুলির জন্য বৈদ্যুতিক ইঞ্জিনগুলিরগুলি বিনিময় করা হয়েছিল। ১৯৩৩ সালে লন্ডন যাত্রীবাহী পরিবহন বোর্ড কর্তৃক রেলপথটি অধিগ্রহণের পরে লাইনটি আইলেসবারি পর্যন্ত পরিষেবা চালু রাখা হয়। বাষ্প ট্রেনগুলি ১৯৬১ সাল পর্যন্ত চালু ছিল, যখন লাইনটি বিদ্যুতায়িত হয় এবং আমারশাম পর্যন্ত পরিষেবাগুলি চালু রাখা হয়। হ্যামারস্মিথ ও সিটি লাইনটি মেট্রোপলিটন লাইন থেকে পৃথক লাইন হিসাবে স্বীকৃতি না পাওয়া পর্যন্ত ১৯৯০ অবধি মেট্রোপলিটন লাইনের অংশ হিসাবে টিউব মানচিত্রে প্রদর্শিত হয়। বর্তমান এস৮ স্টক ট্রেনগুলি ২০১০ সাল থেকে ২০১২ সালের মধ্যে পরিষেবায় প্রবেশ করে।

## তথ্যসূত্র

## বহিঃসংযোগ

* মেট্রোপলিটন লাইনের তথ্য
* ক্লাইভের আন্ডারগ্রাউন্ড লাইন গাইড
* আমেরশাম ও মেট্রোপলিটন লাইনের আশেপাশের রেলওয়ে

বিষয়শ্রেণী:লন্ডন আন্ডারগ্রাউন্ড লাইন
বিষয়শ্রেণী:ইংল্যান্ডের আদর্শ গেজ রেলপথ
ডিওয়াল্ড প্রিটোরিয়াস

**ডিওয়াল্ড প্রিটোরিয়াস** (; জন্ম: ৬ ডিসেম্বর, ১৯৭৭) ট্রান্সভাল প্রদেশের প্রিটোরিয়া এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট এবং ইংরেজ কাউন্টি ক্রিকেটে ডারহাম ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৯৭-৯৮ মৌসুম থেকে ২০০৬ সাল পর্যন্ত ডিওয়াল্ড প্রিটোরিয়াসের প্রথম-শ্রেণীর খেলোয়াড়ী জীবন চলমান ছিল। অনাথ ও ক্ষুধার্ত অবস্থায় শৈশবকাল অতিবাহিত করেন। উচ্চমানের ছন্দোবদ্ধ ভঙ্গীমায় স্ট্যাম্প বরাবর বোলিংকর্মে অগ্রসর হতে তিনি।

ইংরেজ কাউন্টি ক্রিকেটে ডারহাম ও ওয়ারউইকশায়ারের পক্ষে খেলেন। এ পর্যায়ে তিনি কেন্টের বিপক্ষে লিস্ট এ-এর খেলায় ব্যক্তিগত সেরা ৫/৩২ বোলিং পরিসংখ্যান গড়েন। ২০০৩ সালে কাউন্টি চ্যাম্পিয়নশীপে ডারহামের পক্ষে খেলেন।

## আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডিওয়াল্ড প্রিটোরিয়াস। ৮ মার্চ, ২০০২ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ২০০৩ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি। ২০০১-০২ মৌসুমে অস্ট্রেলিয়ার বিপক্ষে সিরিজের দ্বিতীয় টেস্টে প্রথমবারের মতো খেলতে নামেন। তবে, দক্ষিণ আফ্রিকার পক্ষে নিয়মিতভাবে খেলার সুযোগ পাননি।

মার্চ, ২০০২ সালে অস্ট্রেলিয়ার বিপক্ষে সিরিজের দ্বিতীয় টেস্টে তাকে খেলার জন্যে আমন্ত্রণ জানানো হয়। তবে, তার এ অভিষেক পর্ব মোটেই সুখকর হয়নি। জোহেন্সবার্গে সিরিজের ঐ টেস্টে তার দল ইনিংস ও ৩৬০ রানে পরাভূত হয়। পরাজয়ের দিক দিয়ে এটি টেস্ট ইতিহাসে দ্বিতীয় বৃহত্তম ব্যবধান ছিল। অ্যালান ডোনাল্ডের অবসর গ্রহণের খেলায় তাকেও দলের বাইরে রাখা হয়।

## ইংল্যান্ড গমন
২০০৩ সালে দক্ষিণ আফ্রিকা দলের সাথে ইংল্যান্ড গমন করেন। এ সফরে তিনি কিছু কৃতিত্বের স্বাক্ষর রাখতে সমর্থ হন। তবে, তিনি বেশ প্রতিকূল পরিবেশে ও সমস্যা সঙ্কুল শৈশবকাল অতিবাহিত করেছিলেন। এজবাস্টনে অনুষ্ঠিত সিরিজের প্রথম ও নিজস্ব দ্বিতীয় টেস্টে খেলোয়াড়ী জীবনের সেরা সফলতা পান। ওভারে উপর্যুপরী ১৫৬ রানে মাইকেল ভনকে কট বিহাইন্ড ও ৩৮ রানে ইন-সুইঙ্গিং ইয়র্কারে অ্যালেক স্টুয়ার্টকে বিদেয় করেন। এ পর্যায়ে টেস্টে তিনি তার সেরা বোলিং করেন ৪/১১৫।

কাউন্টি ক্রিকেটে অংশগ্রহণকালীন ইংল্যান্ডের বিপক্ষে সিরিজ চলাকালে তাকে দলে রাখা হয়। চার উইকেট লাভ করেন তিনি ও ঐ খেলার পর নাসের হুসেনকে অধিনায়কত্ব ত্যাগ করতে হয়েছিল।

## তথ্যসূত্র

## আরও দেখুন
* টনি হ্যারিস
* জারহারদাস লাইবেনবার্গ
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:গ্রিকুয়াল্যান্ড ওয়েস্টের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:ফ্রি স্টেটের ক্রিকেটার
আনোয়ার হোসেন হেলাল

**আনোয়ার হোসেন হেলাল** (জন্ম: ১২ জুলাই ১৯৬৪) বাংলাদেশের নওগাঁ জেলার রাজনীতিবিদ যিনি নওগাঁ-৬ আসনের সাবেক সংসদ সদস্য।

## প্রাথমিক জীবন
আনোয়ার হোসেন হেলাল ১২ জুলাই ১৯৬৪ সালে নওগাঁর রাণীনগরে জন্মগ্রহণ করেন। তার পিতা মরহুম আজিম উদ্দীন সরদার খট্টেশ্বর রাণীনগর ইউনিয়নের সফল সদস্য ও চেয়ারম্যান ছিলেন এবং ১৯৭১ সালে রাণীনগর থানা আওয়ামীলীগের কোষাধ্যক্ষ ছিলেন ।

## রাজনৈতিক জীবন
আনোয়ার হোসেন হেলাল এমপি , রাজনৈতিক জীবনে রাণীনগর উপজেলা আওয়ামী লীগের যুগ্ন- সাধারণ সম্পাদক পরে সহ-সভাপতি বর্তমানে সভাপতি পদে আছেন। তিনি ২০০৯–২০১৪ মেয়াদে ও ২০১৯–২০২০ মেয়াদে দুই বার রাণীনগর উপজেলা পরিষদের চেয়ারম্যান ছিলেন। ২০০৩ সালে তিনি খট্টেশ্বর রাণীনগর ইউনিয়নের চেয়ারম্যান নির্বাচিত হন।

২৭ জুলাই ২০২০ সালে নওগাঁ-৬ আসনের সংসদ সদস্য ইসরাফিল আলম মৃত্যুবরণ করলে শূন্য আসনে ১৭ অক্টোবর ২০২০ সালের উপ-নির্বাচন তিনি বাংলাদেশ আওয়ামীলীগের মনোনয়ন পান এবং সংসদ সদস্য নির্বাচিত হন।২০২১ সালে উপজেলা সম্মেলনে রাণীনগর উপজেলা আওয়ামী লীগের সভাপতি নির্বচিত হন এছাড়াও তিনি শ্রম ও কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নওগাঁ জেলার ব্যক্তি
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:ইউনিয়ন পরিষদের চেয়ারম্যান
নোভা ফিরোজ

**নোভা ফিরোজ** (জন্ম: ১৬ ফেব্রুয়ারি, ১৯৮৯) একজন বাংলাদেশী অভিনেত্রী, মডেল এবং উপস্থাপিকা। তিনি ২০০৬ সালে ‘ইউ গট দ্য লুক’ প্রতিযোগীতায় চ্যাম্পিয়ন হওয়ার মাধ্যমে পরিচিতি লাভ করেন। 

## প্রাথমিক জীবন
নোভা ঢাকা জেলার নবাবগঞ্জে জন্ম গ্রহণ করেন। লন্ডন স্কুল অফ কমার্স (এল এস সি) থেকে তিনি স্নাতক সম্পন্ন করেন। ২০০৫ সালে ‘প্রাণ ডাল’ এর বিজ্ঞাপন চিত্রের মাধ্যমে তাঁর মডেলিং ক্যারিয়ারের সূচনা হয়। 

## অভিনয় জীবন
নির্মাতা অনিমেষ আইচের নির্দেশনায় ‘প্রেম ও ঘামের গল্প’ নাটক দিয়ে নোভা ফিরোজ তাঁর অভিনয় জীবন শুরু করেন।  এছাড়াও তাঁর অভিনীত উল্লেখযোগ্য নাটকগুলোর মধ্যে রয়েছে ‘পুষ্প তোমার অপেক্ষায়’, ‘নষ্ট সুখ’, ‘সমুদ্রে চন্দ্রগ্রহন’। প্রায় অর্ধশতাধিক নাটকের পাশাপাশি তিনি বেশ কিছু টেলিফিল্মেও অভিনয় করেছেন তার ভেতরে উল্লেখযোগ্য হল জহরুল ইসলামের চিত্রনাট্য ও পরিচালনায় ‘ নিভৃত নির্জনে’। অভিনয়ের পাশাপাশি তিনি নিয়মিত টিভি বিজ্ঞাপনে মডেল এবং বিভিন্ন শো এর উপস্থাপিকা হিসেবে জনপ্রিয়।

## ব্যক্তিগত জীবন
নোভা ২০১১ সালে নাট্যকার, নির্মাতা ও চিত্রগ্রাহক **রায়হান খান**কে বিয়ে করেন। ২০১৩ সালের এই দম্পতি পুত্র রাফাজ রায়হান জন্মগ্রহণ করে। ২০১৭ সালে নোভা ও রায়হানের বিবাহ বিচ্ছেদ হয়। 

## নাটক সমূহ

* পুষ্প তোমার অপেক্ষায়
* নষ্ট সুখ
* সমুদ্রে চন্দ্রগ্রহন
* থার্টি ফার্স্ট মে
* চৌধুরী ভিলা
* লেডিস ফার্স্ট
* নূরজাহান

## ধারাবাহিক নাটক

* মা গো তোমার জন্য
* লোটাকম্বল
* দ্য জেনারেশন
* পাগলা হাওয়া
* ভালোবাসা কারে কয়
* গোলমাল
* হাউজফুল
* ডলহাউজ
* মহানগর
* আড্ডা 

## আরো দেখুন

* বাংলাদেশী অভিনেত্রীদের তালিকা

## তথ্যসূত্র

*

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিলপাড়ার চমচম

**বিলপাড়ার চমচম** হলো চমচমের একটি ভিন্ন সংস্করণ যা বাংলাদেশের টাঙ্গাইল জেলার বাসাইল উপজেলার বিলপাড়া বাজারে উৎপন্ন হয়েছে। মূল চমচম অর্থাৎ পোড়াবাড়ী ঘরানার চমচমের রং সাধারণত গাঢ় বাদামী বা লালচে হলেও বিলপাড়ার চমচমের রং হালকা বাদামী কিংবা সাদা হয়ে থাকে। এছাড়া এই চমচম হলো লম্বাটে আকৃতির। চমচমের এই বিলপাড়ার সংস্করণ বাহিরের দিকে হালকা শক্ত এবং ভেতরের দিকে একেবারে ফাঁপা ও নরম হয়, যেখানে প্রচলিত ঐতিহ্যবাহী চমচমের পুরোটাই খুব নরম হয়ে থাকে।

## তথ্যসূত্র

বিষয়শ্রেণী:বাংলাদেশী মিষ্টি
বিষয়শ্রেণী:বাংলাদেশী রন্ধনশৈলী
কাজী মনিরুল ইসলাম মনু

**কাজী মনিরুল ইসলাম মনু** (জন্ম: ২ জানুয়ারি ১৯৫২) বাংলাদেশি রাজনীতিবিদ ও মুক্তিযোদ্ধা। তিনি ঢাকা-৫ আসনের সংসদ সদস্য।

## প্রাথমিক জীবন
মনু ২ জানুয়ারি ১৯৫২ সালে ঢাকায় জন্মগ্রহণ করেন। তিনি বিএ ডিগ্রী অর্জন করেছেন।

তার পুত্র কাজী খায়রুল ইসলাম রনি।

## রাজনৈতিক জীবন
কাজী মনিরুল ইসলাম মনু ২০১৬ সাল থেকে যাত্রাবাড়ী থানা আওয়ামী লীগের সভাপতি। ২০০৩ সালে তিনি বৃহত্তর ডেমরা থানা আওয়ামী লীগের সভাপতি ছিলেন। তিনি ১৯৭৭ সালে অবিভক্ত ঢাকা সিটি কর্পোরেশন নির্বাচনের ৩৩ নম্বর ওয়ার্ড ১ বার ও ৮৭ নম্বর ওয়ার্ডের দুইবার কাউন্সিলর নির্বাচিত হন।

৬ মে ২০২০ সালে ঢাকা-৫ আসনের সংসদ সদস্য হাবিবুর রহমান মোল্লা মৃত্যুবরণ করলে শূন্য আসনে ১৭ অক্টোবর ২০২০ সালের উপ-নির্বাচন তিনি সংসদ সদস্য নির্বাচিত হন।

### মুক্তিযুদ্ধে ভূমিকা
কাজী মনিরুল ইসলাম মনু ১৯৭১ সালের এপ্রিল মাসে ডেমরা-তেজগাঁও অঞ্চলের তৎকালীন এম.সি হেদায়েত উল ইসলামের নেতৃত্বে ভারত গমন, ট্রেনিং নেয়া এবং পরবর্তীতে ৮ নম্বর সেক্টরে মেজর হায়দারের অধীনে মুক্তিযুদ্ধে সক্রিয় অংশগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ঢাকা জেলার রাজনীতিবিদ
বিষয়শ্রেণী:ঢাকা জেলার ব্যক্তি
সেন্ট্রাল লাইন (লন্ডন আন্ডারগ্রাউন্ড)

**সেন্ট্রাল লাইন** লন্ডন আন্ডারগ্রাউন্ড একটি রেলপথ, যা উত্তর লন্ডনের মধ্য দিয়ে উত্তর-পূর্বে এসেক্সের ইপিং থেকে পশ্চিম দিকে ইলিং ব্রডওয়ে ও পশ্চিম রুইস্লিপ পর্যন্ত বিস্তৃত হয়। টিউব মানচিত্রে লাল রঙযুক্ত এই রেলপথটি ৪৯ মাইল (৭৪ কিলোমিটার) দীর্ঘ পথে ৪৯ টি স্টেশন সরবরাহ করে। এটি বৃহত্তর লন্ডনের সীমানা অতিক্রমকারী আন্ডারগ্রাউন্ড নেটওয়ার্কের মাত্র দুটি লাইনের একটি, অন্যটি মেট্রোপলিটন লাইন। লন্ডনের অন্যতম গভীর-স্তরের রেলপথ সেন্ট্রাল লাইনের ট্রেনগুলি ব্রিটিশ মূল লাইনের ট্রেনের তুলনায় ছোট।

তৃতীয় গভীর-স্তরের নির্মিত ও পূর্ব-পশ্চিম অক্ষে মধ্য লন্ডন অতিক্রমকারী টিউব লাইনটি ১৯০০ সালে সেন্ট্রাল লন্ডন রেলওয়ে হিসাবে খোলা হয়। পরে এটি পশ্চিম শহরতলি ইলিংয়ে প্রসারিত করা হয়েছিল। দ্বিতীয় বিশ্বযুদ্ধের পরে রেলপথটি লন্ডনের সীমানা ও পূর্বের সীমানা পর্যন্ত স্টিম-হুলড বহিরাগত-শহরতলির পথ ধরে লাইনটি সম্প্রতি নির্মিত শহরতলিতে যথেষ্ট পরিমাণে প্রসারিত হয়। যুদ্ধে সময়ে নির্মাণকাজ বন্ধ হয়ে যাওয়ারর ফলে বিলম্ব হয়ে যায়া এবং অব্যবহৃত সুড়ঙ্গগুলি বিমান-আক্রমণে আশ্রয় কেন্দ্র ও কারখানা হিসাবে ব্যবহৃত হয়। তবে শহরতলির বৃদ্ধি প্রত্যাশার চেয়ে কম প্রমাণিত হয় এবং পরিকল্পিত প্রসারণগুলির একটি (ডেনহাম, বাকিংহ্যামশায়ারের কাছে) মেট্রোপলিটন গ্রিন বেল্টে অবস্থানের কারণে এবং অন্যটি (ওঙ্গারে) ১৯৯৪ সালে অবশেষে পৃষ্ঠপোষকতার অভাবের কারণে বন্ধ হয়; ইপিং এবং ওঙ্গারের মধ্যবর্তী বিভাগটি পরে ইপিং ওঙ্গার রেলওয়ের অংশ হয়ে যায়। ১৯৯০-এর দশকে একটি বড় সংস্কারের পরে সেন্ট্রাল লাইনটি বেশিরভাগ স্বয়ংক্রিয় ট্রেন পরিচালনার দ্বারা পরিচালিত হয়, যদিও সমস্ত ট্রেনে এখনও চালক থাকে। এর অনেকগুলি স্টেশন ঐতিহাসিক আগ্রহের বিষয়, শতাব্দীর অতিক্রমকারী পশ্চিম লন্ডনের সেন্ট লন্ডনের রেলওয়ে ভবন থেকে শুরু করে পশ্চিম রুইস্লিপ ও হেইনল্ট শাখায় যুদ্ধোত্তর আধুনিকতাবাদী নকশাগুলির পাশাপাশি স্ট্র্যাপফোর্ডের পূর্বে ভিক্টোরিয় যুগের ইস্টার্ন কোনটিএস রেলওয়ে ও ইস্টার্ন কোনটিএস রেলওয়ে ভবনগুলি, যখন ইপিং পর্যন্ত লাইনটি গ্রামীণ শাখার রেলপথ ছিল।

মোট যাত্রীদের ক্ষেত্রে সেন্ট্রাল লাইনটি আন্ডারগ্রাউন্ডে দ্বিতীয় ব্যস্ততম। লাইনটিতে ২০১৬/১৭ সালে ২৮০ মিলিয়নেরও বেশি যাত্রীর যাতায়াতের তথ্য নথিভুক্ত করা হয়। এটি বর্তমানে নেটওয়ার্কের দ্বিতীয় ঘন ঘন পরিষেবাটি পরিচালনাকারী, সকালের ব্যস্ত সময়ে পশ্চিম দিকে দের ঘণ্টা ধরে প্রতি ঘণ্টায় (টিপিএফ) ৩৪ টি ট্রেন পরিচালনা করে এবং ব্যস্ত সময়ের বাকী অংশে প্রতি ঘণ্টায় গড়ে ২৭ থেকে ৩০ টির ট্রেন চলাচল করে। এটি সেন্ট্রাল লাইনটিকে যুক্তরাজ্যের সবচেয়ে ব্যস্ততম এবং সবচেয়ে নিবিড়ভাবে ব্যবহৃত রেলপথে পরিণত করে: এটি পূর্ব-পশ্চিম অক্ষে কেন্দ্রীয় লন্ডনের মধ্য দিয়ে, অক্সফোর্ড স্ট্রিটের তলদেশ দিয়ে ও লন্ডন শহরের আর্থিক কেন্দ্রের নিচ দিয়ে দিয়ে চলমান একমাত্র টিউব লাইন। ২০২০ সালের শেষ দিকে বা ২০২১ সালের প্রথম দিকে ক্রসরেল তার মূল পরিচালনার বেশিরভাগ অংশ চালু করলে স্ট্রাটফোর্ড, লিভারপুল স্ট্রিট, টটেনহ্যাম কোর্ট রোড, বন্ড স্ট্রিট এবং ইলিং ব্রডওয়েতে সেন্ট্রাল লাইনের সাথে সংযোগ সরবরাহ করবে, যা এই অঞ্চলের উপচে পড়া ভিড় থেকে মুক্তিদেবে।

ট্রেনগুলি বর্তমানে সিএলআইপি (সেন্ট্রাল লাইন ইমপ্রুভমেন্ট প্রোগ্রাম) নামে পরিচিত একটি সংস্কার প্রোগ্রামের অধীনে চলছে। হুইলচেয়ার অঞ্চল ও সিসিটিভি এর সাথে ট্রেনে যাত্রীবাহী তথ্য প্রদর্শন করা হবে। অতিরিক্ত হিসাবে এটি মোটর, এলইডি আলো, দরজা এবং আসনগুলির সংস্কার অন্তর্ভুক্ত করবে।

## তথ্যসূত্র

## বহিঃসংযোগ

* সেন্ট্রাল লাইনের তথ্য  – লাইন ফ্যাক্টস ও সংক্ষিপ্ত ইতিহাস সহ ট্রান্সপোর্ট ফর লন্ডন পৃষ্ঠা 

বিষয়শ্রেণী:লন্ডন আন্ডারগ্রাউন্ড লাইন
রণপুর রাজ্য

**রণপুর রাজ্য** ছিলো ব্রিটিশ শাসিত ভারতে অবস্থিত একাধিক স্যালুট সম্মানবিহীন রাজ্যগুলির একটি দেশীয় রাজ্য, যা বর্তমানে ভারতের অন্তর্গত৷ উড়িষ্যা রাজ্যের নয়াগড় জেলাটি যে চারটি দেশীয় রাজ্য নিয়ে গঠিত হয়েছিল তার মধ্যে একটি ছিল এই রণপুর রাজ্য।

এই রাজ্যটির পশ্চিম দিকে ছিল নয়াগড় রাজ্য এবং অন্য তিন দিকে ছিল ব্রিটিশ ভারতের পুরী জেলা। রাজ্যটি সমুদ্র সৈকতের নিকটবর্তী হলেও সীমানায় কোনো তটরেখা ছিল না। এটির দক্ষিণ পশ্চিম দিকে ছিল ঘন অরণ্য যা প্রায় জনবিরল। উড়িষ্যায় অবস্থিত দেশীয় রাজ্যগুলির মধ্যে রণপুরের রাজপরিবার নিজেদেরকে সবচেয়ে প্রাচীন শাসকবর্গ বলে উল্লেখ করতেন। বর্তমান কালুপাড়া ঘাট রেলওয়ে স্টেশনের অবস্থিত রাজরণপুর ছিল এই রাজ্যের রাজধানী এবং রাজাবাস।

## ইতিহাস
জনশ্রুতি অনুযায়ী রণপুর রাজ্য ছিল উড়িষ্যার অন্যতম প্রাচীন রাজ্যগুলির একটি। তবে এই রাজ্যটির পত্তন বিষয়ে জনসাধারণ ১৮০০ খ্রিস্টপূর্বাব্দকে সূচিত করে থাকেন। এই সময়ে বাসর বসুক নামে এক পশুশিকারী স্থানীয় এক দৈত্য রণাসুরকে বধ করেন এবং নিজেকে এই অঞ্চলের রাজা হিসেবে ঘোষিত করে। রাজ্য স্থাপন এরপর তিনি ওই দৈত্যের নাম অনুসারে এই রাজ্যটির নাম রাখেন রণাসুরপুরা, সময়ের সাথে সাথে তা সংক্ষিপ্ত হয়ে রণপুরে পরিণত হয়।

১৮০৩ খ্রিস্টাব্দে রাজ্যটি একটি ব্রিটিশ করদরাজ্যে পরিণত হয়। রাজা বেণুধর বজ্রধর নরেন্দ্র মহাপাত্র ১৮৭৭ খ্রিস্টাব্দে লিখিতভাবে দাবি করেন যে ৩৬০০ বছর পূর্বে রাজ্যটির প্রথম শাসক থেকে শুরু করে তার পরবর্তী ১০৯ প্রজন্ম নিরবচ্ছিন্নভাবে এই রাজ্যের রাজ সিংহাসনে আসীন ছিলেন। রাজ্যের শাসকরা ছিলেন রাজপুত, তবে তাদের উৎস জানা যায় নি। ওড়িশার অন্যান্য দেশীয় রাজ্যের বিপক্ষে এই রাজ্যটির শাসক নিজেদেরকে খোন্দ জনজাতির মিশ্রিত রক্তধারা বলতে নাকচ করেন। ১৯৪৮ খ্রিস্টাব্দের পয়লা জানুয়ারি তারিখে রণপুরের শেষ রাজা ভারতীয় অধিরাজ্যে যোগদানের সম্মতিপত্র স্বাক্ষর করেন। এটি স্বাধীন ভারতের উড়িষ্যা প্রদেশের সঙ্গে যুক্ত করা হয়।

## শাসকবর্গ
রণপুর রাজ্যের শাসকরা রাজা উপাধিতে ভূষিত হতেন।

### রাজা
* ১৬৯২ – ১৭২৭      রামচন্দ্র নরেন্দ্র
* ১৭২৭ – ১৭৫৪      সারঙ্গধর বজ্রধর নরেন্দ্র 
* ১৭৫৪ – ১৭৮৯      নরসিংহ বজ্রধর নরেন্দ্র 
* ১৭৮৯ – ১৮২১      ব্রজদাবন নরেন্দ্র 
* ১৮২১ – ১৮৪২      ব্রজসুন্দর বজ্রধর নরেন্দ্র 
* ১৮৪২ – ১২ জুলাই ১৮৯৯      বেণুধর বজ্রধর নরেন্দ্র মহাপাত্র 
* ১২ জুলাই ১৮৯৯ – ২১ জুন ১৯৪৫ বীরবর কৃষ্ণচন্দ্র নরেন্দ্র মহাপাত্র 
* ২১ জুন ১৯৪৫ – ১৯৪৭  ব্রজেন্দ্রচন্দ্র সিংহ দেও বজ্রধর নরেন্দ্র মহাপাত্র

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:নয়াগড় জেলা
খাজরি

***খাজরি*** () হলো উত্তর কাস্পিয়ান সাগরের একটি শীতল স্থানীয় বায়ুপ্রবাহ, যা সারা বছর আবশেরন উপদ্বীপ ব্যাপী, বিশেষ করে বাকুতে প্রবাহিত হয়। *খাজরি* হলো গ্যাল-উদ্ভূত শক্তিশালী বায়ুপ্রবাহ, যা এই অঞ্চলে প্রভাব বিস্তার করে। *খাজরি*র গতিবেগ কখনো কখনো  পর্যন্ত হতে পারে। এটি বেশ কিছু অর্থনৈতিক খাত ক্ষতিগ্রস্ত করে। যদিও, গ্রীষ্মকালেও শীতল আবহাওয়া বজায় রাখতে এটি সহায়ক। *খাজরি* হলো গিলাবার বায়ুপ্রবাহের থেকে সম্পূর্ণ বিপরীতধর্মী, যা গ্রীষ্মকালে দক্ষিণ থেকে প্রবাহিত হওয়া উষ্ম বায়ু।

## তথ্যসূত্র

বিষয়শ্রেণী:আজারবাইজান
বিষয়শ্রেণী:কাস্পিয়ান সাগর
বোয়িং ৭০৭

**বোয়িং ৭০৭** বিমান একটি দীর্ঘ পরিসীমা সংকীর্ণ দেহের বিমান, যার প্রথম জেটলিনার বোয়িং বাণিজ্যিক বিমানগুলি দ্বারা উৎপাদিত। বোয়িং ৩৬৭-৮০ থেকে উন্নয়ন,  প্রোটোটাইপ ১৯৫৪ সালে প্রথম উড়েছিল,  প্রারম্ভিক ৭০৭-১২০ ১৯৫৭ সালের প্রথম ২০ ডিসেম্বর উড়েছিল। প্যান আমেরিকান ওয়ার্ল্ড এয়ারওয়েজ ১৯৫৮ সালের ২৬ অক্টোবর নিয়মিত ৭০৭ পরিষেবা শুরু করে এবং  এটি ১৯৭৯ সাল পর্যন্ত নির্মিত হয়েছিল।

## তথ্যসূত্র


## টীকা

বিষয়শ্রেণী:বোয়িং বিমান
বিষয়শ্রেণী:নিচু পাখার বিমান
বিষয়শ্রেণী:১৯৫৭-এ প্রথম উড়া বিমান
অমিত জাগেরনথ

**অমিত শেল্ডন জাগেরনথ** (; জন্ম: ১৬ নভেম্বর, ১৯৮৩) ত্রিনিদাদের কারাপিচাইমা এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, বামহাতে নিচেরসারিতে ব্যাটিং করতেন **অমিত জাগেরনথ**।

## প্রথম-শ্রেণীর ক্রিকেট
মূলতঃ প্রথম-শ্রেণীর ক্রিকেট খেলায় অংশ নিতেন তিনি। মাত্র চারটি লিস্ট এ ক্রিকেট খেলায় অংশ নেন। একসময় ওয়েস্ট ইন্ডিজের ঘরোয়া প্রথম-শ্রেণীর ক্যারিব বিয়ার কাপ প্রতিযোগিতায় অন্যতম ধারাবাহিকভাবে উইকেট শিকারীর ভূমিকায় অবতীর্ণ হয়েছিলেন তিনি। ২০০২-০৩ মৌসুমে ত্রিনিদাদ ও টোবাগোর পক্ষে প্রথম-শ্রেণীর ক্রিকেটে অভিষেক ঘটে তার। এরপর থেকে ২২.০৮ গড়ে দেড়শত উইকেটের কাছাকাছি পান। এ ধরনের ধারাবাহিক ক্রীড়ানৈপুণ্যের স্বাক্ষর রাখা সত্ত্বেও বেশ কয়েক বছর ওয়েস্ট ইন্ডিজের দল নির্বাচকমণ্ডলীর নজরের বাইরে ছিলেন। তার পরিবর্তে চারজনের পেস বোলিং আক্রমণ ও খণ্ডকালীন স্পিনারদেরকেই তারা আগ্রহ প্রকাশ করতো।

২০০২-০৩ মৌসুম থেকে ২০১৪ সাল পর্যন্ত অমিত জাগেরনথের প্রথম-শ্রেণীর খেলোয়াড়ী জীবন চলমান ছিল। ২০০৬-০৭ মৌসুমের ক্যারিব বিয়ার সিরিজের সর্বোচ্চ উইকেট সংগ্রাহক ছিলেন তিনি। ২০০৭-০৮ মৌসুমে ৪০ উইকেট নিয়ে দ্বিতীয় সর্বোচ্চ উইকেট সংগ্রহকারী হন।

২০০৬ ও ২০০৭ সালে ইংল্যান্ডের সাসেক্সে লীগ ক্রিকেটে অংশ নেন। সাসেক্সের লুইস প্রাইয়োরি ক্রিকেট ক্লাবে খেলেছেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অমিত জাগেরনথ। ২২ মে, ২০০৮ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

মার্চ, ২০০৮ সালে তাকে ওয়েস্ট ইন্ডিজ দলের সদস্যরূপে নিজ দেশে সফরকারী শ্রীলঙ্কা দলের বিপক্ষে টেস্ট খেলার জন্যে আমন্ত্রণ জানানো হয়। তবে, প্রথম টেস্টে তার পরিবর্তে বামহাতি অর্থোডক্স স্পিনার সুলেইমান বেনকে দলে রাখে। তবে, পরবর্তী সিরিজে তাকে প্রথম একাদশে রাখা হয়।

অবশেষে, ২২ মে, ২০০৮ তারিখে সাবিনা পার্কে সফরকারী অস্ট্রেলিয়া দলের বিপক্ষে তার টেস্ট অভিষেক পর্ব সম্পন্ন হয়। প্রথম দিনের দ্বিতীয় অধিবেশনে মাইকেল হাসিকে আউট করে প্রথম উইকেটের সন্ধান পান তিনি।

## তথ্যসূত্র

## আরও দেখুন
* লেন্ডল সিমন্স
* প্যাটারসন থম্পসন
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজ বি দলের ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
সৈয়দ আব্দুন নূর হোছেনী চিশতি

**দীনহীন সৈয়দ আব্দুন নূর হোছেনী চিশতি**  যিনি **দীনহীন** নামে পরিচিত, তিনি ছিলেন একজন সূফী সাধক মরমী সঙ্গীত রচয়িতা ও পীর। সৈয়দ আব্দুন নূর হোছেনী চিশতি তার পিতা ও পীর সৈয়দ আব্দুর রহিম হোছেনী চিশতির অনুমতি নিয়ে দীনহীন ছদ্মনামে গান লিখতে শুরু করেন।

## জীবনী
দীনহীন সৈয়দ আব্দুন নূর হোছেনী চিশতী ছিলেন ফাতেমী বংশীয় পুরুষ ও সৈয়দ নাসিরউদ্দিন সিপাহসালার বংশধর।

দীনহীন সৈয়দ আব্দুন নূর হোছেনী চিশতি ১২৬১ বঙ্গাব্দে সিলেট বিভাগের হবিগঞ্জ সদরের সুলতানশী হাবিলীতে জন্ম গ্রহণ করেন এবং ১৩২৫ বঙ্গাব্দের ৬ই পৌষ তিনি মৃত্যুবরণ করেন। প্রতি বছর ৬ই পৌষ সুলতানশী হাবিলীতে দীনহীন সৈয়দ আব্দুন নূর হোছেনী চিশতি (রহঃ) সাহেবের বাৎসরিক ওরস পালন করা হয়।

## জনপ্রিয় গান

দীনহীন সৈয়দ আব্দুন নূর হোছেনী চিশতি (রহঃ) সাহেবের অসংখ্য জনপ্রিয় গান রয়েছে। যার মধ্যে আজ পাশা খেলব রে শ্যাম, তুমি থাকো বন্ধু হিয়ার ও মাঝারে, স্বপনের ফোয়ারা বন্ধুরে উল্লেখযোগ্য।

হবিগঞ্জ সাহিত্য পরিষদের পঞ্চবর্ষ পূর্তি স্মারক সংকলন সুপঞ্চমীর ৩০ পৃষ্ঠায় তরফদার মুহম্মদ ইসমাইল লিখেছেন “আজ পাশা খেলব রে শ্যাম গানটি দীনহীন ছদ্মনামে রচনা করেছেন সুলতানশীর পীরে কামেল সৈয়দ আব্দুন নূর হোছেনী চিশতি সাহেব এবং দীনহীন ভনিতায় তার প্রচুর জনপ্রিয় মরমী সঙ্গীত রয়েছে”। তাছাড়াও বাংলাদেশ টেলিভিশনে আজ পাশা খেলবরে শ্যাম গানটি প্রচার করার সময় দীনহীন সৈয়দ আব্দুন নূর হোছেনী চিশতি (রহঃ) এর নাম উল্লেখ করা হয়েছে। এছাড়াও দীনহীনের স্বপনের  ফোয়ারা বন্ধুরে গানটি লন্ডন থেকে ইংরেজি অনুবাদ করেন জেমস লয়েড উইলিয়ামস।

## তথ্যসূত্র

বিষয়শ্রেণী:১৮৫৪-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:সুফি
২০২০–২১ পাকিস্তান ক্রিকেট দলের নিউজিল্যান্ড সফর

পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০২০ থেকে জানুয়ারি ২০২১-এ অনুষ্ঠিত হয়। 

## দলীয় সদস্য

## প্র্যাকটিস ম্যাচ

----

----

----

----

----

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ

বিষয়শ্রেণী:২০২০-এ নিউজিল্যান্ডীয় ক্রিকেট
বিষয়শ্রেণী:২০২১-এ নিউজিল্যান্ডীয় ক্রিকেট
বিষয়শ্রেণী:২০২০-এ পাকিস্তানি ক্রিকেট
বিষয়শ্রেণী:২০২১-এ পাকিস্তানি ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:পাকিস্তান ক্রিকেট দলের নিউজিল্যান্ড সফর
হেসিয়ড

**হেসিয়ড** একজন প্রাচীন গ্রিক কবি। ধারণা করা হয় তিনি হোমারের সমকালীন কবি এবং খ্রিষ্টপূর্ব ৭৫০ থেকে ৬৫০ অব্দের মধ্যে সক্রিয় ছিলেন। প্রাচীন সাহিত্যিকগণ হেসিয়ড ও হোমারকে গ্রিক ধর্মীয় রীতিনীতি প্রতিষ্ঠার ক্ষেত্রে প্রভাব বিস্তারকারী বলে গণ্য করেন। আধুনিক পণ্ডিতবৃন্দ তাকে গ্রিক পুরাণ, কৃষিকাজের কৌশল, আদি অর্থনৈতিক ভাবধারা, প্রাচীন গ্রিক জ্যোতির্বিজ্ঞান ও প্রাচীন সময়রক্ষণের প্রধান উৎস হিসেবে উল্লেখ করেন। তার উল্লেখযোগ্য বইগুলো হল *থিওগোনি*, *ওয়ার্কস অ্যান্ড ডেজ* এবং *শিল্ড অব হেরাক্লিস*।

## জীবনী
হেসিয়ডের জীবনের সময়কাল নিয়ে পণ্ডিতদের মধ্যে বিতর্ক রয়েছে। হেসিয়ড তার সৃষ্টিকর্মে তার পাঠকদের জন্য তার জীবনের অল্প বর্ণনা দিয়েছেন। *ওয়ার্ক অ্যান্ড ডেজ*-এ এবং *থিওগোনি*র কয়েকটি পাতায়  তিনটি সুনির্দিষ্ট তথ্যসূত্র রয়েছে যা পণ্ডিতদের অনুমানকে সমর্থন করে। প্রথম কবিতায় বলা হয় তার পিতা এওলিসের সাইম (এশিয়া মাইনরের উপকূলে, লেজবোস দ্বীপের কিছুটা দক্ষিণে) থেকে সাগর পাড়ি দিয়ে বোওটিয়ার থেসপিয়ের এসক্রা নামে একটি ছোট গ্রামে বসতি স্থাপন করেন। *ওয়ার্ক অ্যান্ড ডেজ*-এ বর্ণিত রয়েছে এটি "একটি অভিশপ্ত স্থান, শীতকালে নিষ্ঠুর, গ্রীষ্মকালে কষ্টদায়ক, এবং কখনোই আনন্দদায়ক নয়।"

## সাহিত্যকর্ম
প্রাচীন ভাষ্যকাররা *থিওগোনি*, *ওয়ার্কস অ্যান্ড ডেজ* এবং *শিল্ড অব হেরাক্লিস* নামে তিনটি সাহিত্যকর্মকে হেসিয়ডের রচনা বলে উল্লেখ করেছেন। হেসিয়ডের অন্যান্য সাহিত্যকর্মের কেবল খণ্ডাংশ পাওয়া গেছে। যে রচনা ও খণ্ডাংশগুলো এখনো পাওয়া যায় সেগুলো রীতিসম্মত মাত্রা ও মহাকাব্যের ভাষায় রচিত।

### থিওগোনি
*থিওগোনি*-কে হেসিয়ডের প্রথম সৃষ্টিকর্ম বলে গণ্য করা হয়। এই কবিতা ও *ওয়ার্কস অ্যান্ড ডেজ* কবিতার বিষয়বস্তুর পার্থক্য সত্ত্বেও কয়েকজন ব্যতিক্রম ব্যতীত অনেক পণ্ডিত মনে করে এই দুটি একই ব্যক্তির কাজ।

### ওয়ার্কস অ্যান্ড ডেজ
*ওয়ার্কস অ্যান্ড ডেজ* আট শতাধিক ছত্রবিশিষ্ট কবিতা। এটি দুটি সাধারণ সত্য নিয়ে আবর্তিত। প্রথমটি হল কর্মই হল মানুষের সার্বজনীন ভাগ্য, যে কাজ করবে সেই ভাগ্য অর্জন করবে।

এটি সুমেরীয়, হিব্রু, ব্যাবিলিনীয়, ও মিশরীয় সাহিত্যের প্রতিষ্ঠিত নীতিমূলক কবিতার রীতি দ্বারা প্রভাবিত হতে পারে বলে ধারণা করা হয়।

## তথ্যসূত্র

বিষয়শ্রেণী:খ্রিস্টপূর্ব ৮ম শতাব্দীতে জন্ম
বিষয়শ্রেণী:খ্রিস্টপূর্ব ৮ম শতাব্দীর গ্রিক ব্যক্তি
বিষয়শ্রেণী:খ্রিস্টপূর্ব ৮ম শতাব্দীর কবি
বিষয়শ্রেণী:প্রাচীন গ্রিক কবি
বিষয়শ্রেণী:প্রাচীন গ্রিক অর্থনীতিবিদ
২০২০–২১ ইংল্যান্ড ক্রিকেট দলের শ্রীলঙ্কা সফর

ইংল্যান্ড ক্রিকেট দল দুইটি টেস্ট ক্রিকেট খেলার জন্য শ্রীলঙ্কা সফর করে, যা জানুয়ারি ২০২১-এ অনুষ্ঠিত হয়।  মূলত, সফরটি ২০২০ সালের মার্চে অনুষ্ঠিত হওয়ার কথা ছিল, তবে সিরিজের কারণে স্থগিত করা হয়েছিল ২০১৯–২০ করোনাভাইরাসের বৈশ্বিক মহামারি। 

## দলীয় সদস্য

## প্রস্তুতিমূলক খেলা

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ

বিষয়শ্রেণী:২০২১-এ ইংরেজ ক্রিকেট
বিষয়শ্রেণী:২০২১-এ শ্রীলঙ্কান ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ড ক্রিকেট দলের শ্রীলঙ্কা সফর
বিষয়শ্রেণী:কোভিড-১৯ মহামারির কারণে স্থগিত ক্রিকেট আয়োজন
ইয়েন্স ক্রেস্তিঅ্যান স্কউ

**ইয়েন্স ক্রেস্তিঅ্যান স্কউ** (, ; ৮ অক্টোবর ১৯১৮&nbsp;– ২৮ মে ২০১৮) ছিলেন একজন নোবেল পুরস্কার জয়ী ডেনীয় প্রাণরসায়নবিদ।

## প্রারম্ভিক জীবন
স্কউ ডেনমার্কের লেমভিগে এক ধনী পরিবারে জন্মগ্রহণ করেন। তার বাবা ম্যাগনাস মার্টিনাস স্কউ ছিলেন কাঠ ও কয়লা ব্যবসায়ী। তিনি মারা যাওয়ার পরে স্কউয়ের মা আনে-মার্গ্রেথ স্কউ প্রতিষ্ঠানটির দায়িত্ব গ্রহণ করেন। ১৫ বছর বয়সে স্কউ জিল্যান্ডের হ্যাসলেভের একটি বোর্ডিং স্কুলে ভর্তি হন। তিনি ১৯৪৪ সালে কোপেনহেগেন বিশ্ববিদ্যালয় থেকে চিকিৎসা বিজ্ঞানে স্নাতক ডিগ্রি অর্জন করেন এবং ১৯৫৪ সালে তিনি ডক্টরেট ডিগ্রি লাভ করেন। ১৯৪৭ সালে তিনি অরহুস বিশ্ববিদ্যালয়ে যোগ দেন এবং ১৯৭৭ সালে তিনি জৈব-পদার্থবিজ্ঞানের অধ্যাপক নিযুক্ত হন। তিনি ১৯৮৮ সালে অরহুস বিশ্ববিদ্যালয় থেকে অবসর গ্রহণ করলেও শারীরবৃত্ত বিভাগে (বর্তমানে জীবঔষধী বিভাগের অংশ) অধ্যাপনা অব্যাহত রাখেন।

## কর্মজীবন
১৯৭৭ সালে তিনি সোডিয়াম-পটাশিয়াম এটিপিএইজ আবিষ্কারের জন্য পল বয়ার এবং জন ই. ওয়াকারের সাথে যৌথভাবে রসায়নে নোবেল পুরস্কার অর্জন করেন। তার মৃত্যুর সময় তিনি ছিলেন সর্বশেষ ডেনীয় নোবেল বিজয়ী এবং অরহুস বিশ্ববিদ্যালয়ের প্রথম নোবেল বিজয়ী।

## তথ্যসূত্র

## বহিঃসংযোগ
* 

বিষয়শ্রেণী:১৯১৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ডেনীয় নোবেল বিজয়ী
বিষয়শ্রেণী:ডেনীয় রসায়নবিদ
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ডেনীয় পদার্থবিজ্ঞানী
বিষয়শ্রেণী:কোপেনহেগেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অরহুস বিশ্ববিদ্যালয়ের শিক্ষক
লুৎফর রহমান ফারুক

**লুৎফর রহমান ফারুক ভূঁইয়া** বাংলাদেশের ফরিদপুর জেলার রাজনীতিবিদ যিনি তৎকালীন ফরিদপুর-৫ আসনের সংসদ সদস্য ছিলেন।

## প্রাথমিক জীবন
লুৎফর রহমান ফারুক ফরিদপুর জেলার ভাঙ্গা উপজেলায় জন্মগ্রহণ করেন।

## রাজনৈতিক জীবন
লুৎফর রহমান ফারুক ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৫ আসন থেকে সংসদ সদস্য নির্বাচিত হন। তিনি ভাঙ্গা উপজেলার চেয়ারম্যান ছিলেন। তিনি মৃত্যুবরণ করেছেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:ভাঙ্গা উপজেলার ব্যক্তি
আব্দুল সামাদ

**আব্দুল সামাদ** (; জন্ম: ২৮ অক্টোবর ২০০১) একজন ভারতীয় ক্রিকেটার। তিনি ২০১৯ সালের ২১ ফেব্রুয়ারি তারিখে জন্মু ও কাশ্মিরের হয়ে সৈয়দ মুস্তাক আলী ট্রফিতে ২০১৮-১৯ সালে টোয়েন্টি২০ ক্রিকেটে আত্মপ্রকাশ করেন। এরপর ২৭ সেপ্টেম্বর ২০১৯ তারিখে জম্মু ও কাশ্মিরের হয়ে বিজয় হাজারে ট্রফির ২০১৯-২০ মৌসুমে লিস্ট এ ক্রিকেটে আত্মপ্রকাশ করেন। ২০১৯-২০ মৌসুমে রঞ্জি ট্রফিতে জম্মু ও কাশ্মীরের হয়ে ৯ ডিসেম্বর ২০১৯ তারিখে তিনি প্রথম শ্রেণির ক্রিকেটে আত্মপ্রকাশ করেন।

## আইপিএল
তিনি ২০২০ সালের ইন্ডিয়ান প্রিমিয়ার লিগের (আইপিএল) এর মৌসুমে 	সানরাইজার্স হায়দ্রাবাদের হয়ে খেলার জন্য ২৯ সেপ্টেম্বর ২০২০ তারিখে চুক্তিবদ্ধ হন। তিনি দিল্লির ক্যাপিটাল এর বিপক্ষে আইপিএলে আত্মপ্রকাশ করেন।

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:জম্মু ও কাশ্মীরের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:ভারতীয় মুসলিম
বিষয়শ্রেণী:রাজৌরি জেলার ব্যক্তি
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
শিরোইল কলোনী উচ্চ বিদ্যালয়

**শিরোইল কলোনী উচ্চ বিদ্যালয়  [[রাজশাহী]]** শহরের অন্যতম প্রাচীন একটি শিক্ষাপ্রতিষ্ঠান। বিদ্যালয়টি শিরোইল কলোনী উচ্চ বিদ্যালয় নামে সমধিক পরিচিত। 

## অবস্থান
শিরোইল কলোনী উচ্চ বিদ্যালয় রাজশাহী শহরে  শিরোইল কলোনী তে অবস্থিত ।

## শিক্ষা কার্যক্রম
২০১০ সালে এ প্রতিষ্ঠান থেকে সর্বপ্রথম এস.এস.সি. পরীক্ষায় ছাত্ররা অংশ গ্রহণ করে। বর্তমান ষষ্ঠ শ্রেণি থেকে দশম শ্রেণী পর্যন্ত পরিচালিত বিদ্যালয়টি তার অতীত ঐতিহ্য বজায় রেখে শিক্ষা ক্ষেত্রে অনন্য অবদান রেখে চলছে।

## সহ-শিক্ষা কার্যক্রম ও সুবিধাদি
লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি।

**প্রকাশনা** বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি।
## আরও দেখুন
* রাজশাহী কলেজ
* নিউ গভঃ ডিগ্রী কলেজ
* রাজশাহী কলেজিয়েট স্কুল
* রাজশাহী শিক্ষা বোর্ড সরকারি মডেল স্কুল ও কলেজ
* রাজশাহী লোকনাথ উচ্চ বিদ্যালয়

## তথ্যসূত্র

বিষয়শ্রেণী:রাজশাহী জেলার শিক্ষাপ্রতিষ্ঠান
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৫-এ বাংলাদেশে প্রতিষ্ঠিত
ইটিয়োপ্লাস্ট

[থাম্ব|বিভিন্ন প্রকার [প্লাস্টিড]]
**ইটিয়োপ্লাস্ট** বা **ইটায়োপ্লাস্ট** হলো এক বিশেষ ধরনের ক্লোরোপ্লাস্ট, যা কখনোই সূর্যালোকের সংস্পর্শে আসে নি। সাধারণত অন্ধকারে জন্মানো সপুষ্পক উদ্ভিদে (অ্যাঞ্জিওস্পার্ম) এদের পাওয়া যায়। একটি উদ্ভিদ বেশ কয়েক দিন ধরে অন্ধকারে রাখা হলে এর স্বাভাবিক ক্লোরোপ্লাস্টগুলো আসলে ইটায়োপ্লাস্টে পরিণত হয়। ইটায়োপ্লাস্টে সক্রিয় পিগমেন্ট বা রঞ্জক না থাকায়, কার্যত এদের লিউকোপ্লাস্ট হিসেবে গণ্য করা যায়। উচ্চমাত্রায় ইটায়োপ্লাস্টের উপস্থিতিতে পাতা স্বাভাবিক সবুজ রঙের পরিবর্তে হলুদ বা হলুদাভ রঙ ধারণ করে।

এই উদ্ভিদকোষীয় অঙ্গাণুতে আদিল্যামেলার (প্রোল্যামেলার) বস্তু থাকে। এগুলো হলো মূলত পূর্বসূরী ক্লোরোফিলের রঞ্জকবাহী স্ফটিকসদৃশ বস্তুপূর্ণ শাখান্বিত ঝিল্লিবদ্ধ নালিকা। আদিল্যামেলার বস্তুগুলো আপাতদৃষ্টিতে জ্যামিতিকভাবে সজ্জিত বলে ধারণা করা হয়।

সূর্যের আলোর সংস্পর্শে আসামাত্রই সাইটোকাইনিন নামক উদ্ভিদ হরমোনের সংস্পর্শে ক্লোরোফিল সংশ্লেষীর উদ্দীপনায় এরা ক্লোরোফিলে রূপান্তরিত হয়। এই প্রক্রিয়ায় আদিল্যামেলার বস্তু থেকে থাইলাকয়েড এবং গ্রানার উৎপত্তি হয়।

## আরও দেখুন
* প্লাস্টিড
** ক্লোরোপ্লাস্ট
** ক্রোমোপ্লাস্ট
** লিউকোপ্লাস্ট
*** অ্যামাইলোপ্লাস্ট
*** ইলায়োপ্লাস্ট
*** প্রোটিনোপ্লাস্ট

## তথ্যসূত্র

বিষয়শ্রেণী:কোষ অঙ্গাণু
বিষয়শ্রেণী:উদ্ভিদ শারীরতত্ত্ব
বিষয়শ্রেণী:অঙ্গাণু
ইসলামী জাতীয় ঐক্য ফ্রন্ট

**ইসলামী জাতীয় ঐক্য ফ্রন্ট** বাংলাদেশের একটি স্বল্পস্থায়ী রাজনৈতিক জোট। ২০০১ সালে গঠিত এই জোটটি ঐ বছরের সংসদ নির্বাচনে তিনটি প্রধান প্রতিদ্বন্দ্বী জোটের একটি ছিল। এর নেতৃত্বে ছিল জাতীয় পার্টি (এরশাদ)। ইসলামী শাসনতন্ত্র আন্দোলন বাংলাদেশ (বর্তমান ইসলামী আন্দোলন বাংলাদেশ) ও তিনটি ছোট দল এই জোটের অন্তর্ভুক্ত ছিল।

আইএসএ-এর প্রতিষ্ঠাতা ফজলুল করিম ঘোষণা করেন যে ইসলামী জাতীয় ঐক্য ফ্রন্টের উদ্দেশ্য ছিল একটি ইসলামী সরকার প্রতিষ্ঠা করা। এই ঐক্যের অন্যান্য প্রতিশ্রুতির মধ্যে ছিল বাংলাদেশকে আটটি স্বায়ত্তশাসিত প্রদেশের ফেডারেশনে রূপান্তর করা এবং নারীদের প্রধানমন্ত্রী হওয়া থেকে নিষিদ্ধ করা।

জাতীয় পার্টি (এরশাদ) দেশের ৩০০টি সংসদীয় আসনের মধ্যে ২৮১টি আসনে প্রার্থী দিয়েছিল, যার ফলে অবশিষ্ট ১৯টি আসনে জুনিয়র সহযোগীরা প্রতিদ্বন্দ্বিতা করে। ফ্রন্ট ১৪টি আসনে জয়লাভ করে। এটি ৭.২৫% ভোট পেয়েছিল, এবং সেই অনুযায়ী তারা মহিলাদের জন্য সংরক্ষিত ৪৫ আসনের মধ্যে ৩ বরাদ্দ পায়।

২০০১ সালের নির্বাচনের পর ফ্রন্ট ভেঙ্গে যায়, কারণ রাজনৈতিক বিজ্ঞানী আলী রিয়াজের মতে, “জোটের বিজয়ী ১৪টি আসনের সবকটিই ছিল জাপা প্রার্থীদের যারা সংসদে তাদের দলীয় সম্পৃক্ততা কে অগ্রাধিকার দিয়েছিল”
## সদস্য দলসমূহ
জোটে পাঁচটি দল শরিক ছিল। দলগুলো হলো:

*জাতীয় পার্টি (এরশাদ)
*ইসলামী শাসনতন্ত্র আন্দোলন বাংলাদেশ
*বাংলাদেশ মুসলিম লীগ
*জাতীয় গণতান্ত্রিক পার্টি
*প্রগতিশীল জাতীয়তাবাদী দল

## তথ্যসূত্র

বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশের বিলুপ্ত রাজনৈতিক দলের জোট
বিষয়শ্রেণী:বাংলাদেশের ইসলামি রাজনৈতিক দল
বিষয়শ্রেণী:ইসলামপন্থী দল
বিষয়শ্রেণী:বাংলাদেশের রাজনৈতিক দল
হংদু জেএল-৮

**হংদু জেএল-৮** (নানচাং জেএল-৮), যা কারাকোরাম-৮ বা কে-৮ নামেও পরিচিত, একটি দুই আসনের মধ্যবর্তী জেট প্রশিক্ষণ বিমান। এবং গণপ্রজাতন্ত্রী চীনের একটি হালকা আক্রমণ বিমান যা চীন নানচাং এয়ারক্রাফট ম্যানুফ্যাকচারিং কর্পোরেশন দ্বারা ডিজাইন করা হয়েছে। পাকিস্তানও এই প্রকল্পের সহযোগী। এর প্রাথমিক ঠিকাদার হংদু এভিয়েশন ইন্ডাস্ট্রি কর্পোরেশন। এর রপ্তানি ভ্যারিয়েন্ট, কে-৮ কারাকোরাম পাকিস্তান বিমান বাহিনীর পাকিস্তান এরোনটিক্যাল কমপ্লেক্স দ্বারা সহ-উৎপাদন করা হয়।

বাংলাদেশ বিমান বাহিনীর কাছে এই বিমানের জেএল-৮ ডাব্লিউ বা কে-৮ডাব্লিউ সংস্করণের ১৬ টি বিমান রয়েছে। ২০১৮ সালে বাংলাদেশ বিমান বাহিনীর একটি কে-৮ডাব্লিউ (K-8W) বিমান বিধ্বস্ত হয়।

## অপারেশনাল ইতিহাস
কে-৮ ১৯৯৩ সালে সিঙ্গাপুর এয়ার শোতে তার প্রথম এরিয়াল ডিসপ্লেতে অংশ নেয় এবং তারপর থেকে দুবাই, প্যারিস, ফার্নবরো, ব্যাংকক, ঝুহাই সহ অসংখ্য জায়গায় এয়ার শোতে অংশগ্রহণ করে। ১৯৯৪ সালের ২৩ মার্চ পাকিস্তান দিবসের প্যারেডে এটি প্রথমবারের মত পাকিস্তানের জনগণকে দেখানো হয়। এটি ২০০৯ সালে পাকিস্তান বিমান বাহিনীর শেরদিলস (লায়ন হার্টস) এরোব্যাটিক্স দলের অংশ হয়ে ওঠে এবং ৬ এপ্রিল ২০১০ তারিখে প্রথম প্রকাশ্য প্রদর্শনী পরিচালনা করে। কে-৮ দল পূর্ববর্তী টি-৩৭ টুইট বিমানের স্থলাভিষিক্ত হয়েছে।
### মায়ানমার
২০১২ সালের ডিসেম্বরের শেষের দিকে এবং ২০১৩ সালের জানুয়ারির শুরুতে কাচিন সংঘর্ষের সময় মিয়ানমার বিমান বাহিনীর কে-৮এস দেশটির উত্তরে কাচিন বিদ্রোহী অবস্থানে আঘাত হানতে ব্যবহার করা হয়।
## তথ্যসূত্র

বিষয়শ্রেণী:যুদ্ধ বিমান
বিষয়শ্রেণী:প্রশিক্ষণ বিমান
বিষয়শ্রেণী:নিচু পাখার বিমান
বিষয়শ্রেণী:একক ইঞ্জিনযুক্ত জেট বিমান
তালচের রাজ্য

**তালচের রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ অনুগুল জেলায় অবস্থিত তালচের শহরটি ছিল এই রাজ্যের রাজধানী এবং রাজ নিবাস। রাজ্যটির শেষ রাজা ১৯৪৮ খ্রিস্টাব্দে ভারতীয় অধিরাজ্যে যোগদানের পক্ষে স্বাক্ষর করেন।

## ইতিহাস
জনশ্রুতি অনুযায়ী খ্রিস্টীয় দ্বাদশ শতাব্দীতে জয়পুর রাজ্যের কচ্ছবাহা রাজবংশের চারজন রাজপুত পুরীতে তীর্থে আসেন। তাদের মধ্যে একজন বনাই রাজ্য পত্তন ঘটান অপর একজন তালচের রাজ্য স্থাপন করেন। বাকি দুজন ভাই যাত্রাপথে কোন অজ্ঞাত কারণে মৃত্যুবরণ করেন।

ভারতের ব্রিটিশ শাসনকালে উড়িষ্যায় অবস্থিত ভারতের ২৬ টি দেশীয় রাজ্যের মধ্যে একটি ছিল তালচের রাজ্য। এটি কোন স্যালুট সম্মানপ্রাপ্ত রাজ্য ছিল না। ১৯৪৮ খ্রিস্টাব্দের পয়লা জানুয়ারি তারিখে রাজা হৃদয়চন্দ্র দেব বীরবর এই রাজ্যটিকে ভারতীয় অধিরাজ্যের অন্তর্ভুক্ত করার সম্মতি জানান। 
### শাসকবর্গ
তালচের রাজ্যের শাসকগণ রাজা উপাধিতে ভূষিত হতেন। 
*১৬৫১ - ১৭১১                গোপীনাথ বীরবর হরিচন্দন
*১৭১১ - ১৭২৯                রামচন্দ্র বীরবর হরিচন্দন
*১৭২৯ - ১৭৪০                পীতাম্বর বীরবর হরিচন্দন 
*১৭৪০ - ১৭৫২                .... বীরবর হরিচন্দন
*১৭৫২ - ১৭..                কৃষ্ণচন্দ্র বীরবর হরিচন্দন
*১৭.. - ১৭৬৬                .... বীরবর হরিচন্দন
*১৭৬৬ - ১৭৭৪                আয়াদী বীরবর হরিচন্দন
*১৭৭৪ - ১৭৭৮                নিমাইচরণ চম্পাতি বীরবর হরিচন্দন 
*১৭৭৮ - ১৮৪৬                ভাগীরথী বীরবর হরিচন্দন
*১৮৪৬ - ১৮৭৩                দয়ানিধি বীরবর হরিচন্দন
*১৮৭৩ - ১৮ ডিসেম্বর ১৮৯১         রামচন্দ্র বীরবর হরিচন্দন
*১৮ ডিসেম্বর ১৮৯১ -  ৭ নভেম্বর ১৯৪৫  কিশোরচন্দ্র বীরবর হরিচন্দন
* ৭ নভেম্বর ১৯৪৫ – ১৫ আগস্ট ১৯৪৭  হৃদয়চন্দ্র দেব বীরবর হরিচন্দন মহাপাত্র

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:অনুগুল জেলা
ফেরদৌস আরা বেগম

**ফেরদৌস আরা বেগম** একজন বাংলাদেশি নারী অধিকারকর্মী, যিনি জাতিসংঘের সিডও নির্বাহী কমিটির সদস্য ছিলেন। বাংলাদেশের প্রথম নারী কর কমিশনার ও বাংলাদেশ টেলিভিশনের প্রথম নারী মহা পরিচালক ছিলেন। এছাড়াও তিনি গ্রামীণ ব্যাংক-এর পরিচালক পদে ৬ বছর কাজ করেন।

## শিক্ষাজীবন

ফেরদৌস আরা ঢাকা বিশ্ববিদ্যালয় থেকে অর্থনীতি বিষয়ে স্নাতক ও স্নাতকোত্তর পাস করেন। পরবর্তীতে তিনি হার্ভার্ড বিশ্ববিদ্যালয়-এর কেনেডি স্কুল থেকে লোক প্রশাসন বিষয়ে মাস্টার্স করেন।
## তথ্যসূত্র

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী অধিকার কর্মী
নবাবজাদা নসরুল্লাহ খান

**নবাবজাদা নসরুল্লাহ খান** (    ) ( ১৩ নভেম্বর ১৯১৬ - ২৭ সেপ্টেম্বর ২০০৩) ঔপনিবেশিক ভারত এবং পরবর্তীকালে পাকিস্তানের এক প্রবীণ রাজনৈতিক ব্যক্তিত্ব ছিলেন।  তিনিই একমাত্র পাকিস্তানি যিনি বাংলাদেশ আওয়ামী লীগের নেতা ছিলেন।

## প্রথম জীবন এবং পেশা
তিনি দক্ষিণ পাঞ্জাবের মুজাফফরগর জেলার খানগড় শহরে জন্মগ্রহণ করেছিলেন। 

তিনি ১৯৩৩ সালে সৈয়দ আতা উল্লাহ শাহ বুখারী প্রতিষ্ঠার পরপরই মজলিস-ই-আহরার-ই-ইসলাম নামে একটি ধর্মীয় রাজনৈতিক দলের সাথে যুক্ত হয়ে তাঁর রাজনৈতিক জীবন শুরু করেছিলেন।  ১৯৪৪ সালে তিনি সর্বভারতীয় মজলিস-ই-আহরার-ই-ইসলামের মহাসচিবেও নির্বাচিত হয়েছিলেন। এই দলটি ভারতীয় জাতীয়তাবাদী পদে অধিষ্ঠিত ছিল।  নবাবজাদা নসরুল্লাহ খান, ভারতীয় জাতীয় কংগ্রেস এবং মজলিস-এ-আহরার-উল-ইসলামের সাথে সম্পর্কযুক্ত পটভূমি থেকে আগত মুসলিম লীগ এবং ভারত বিভাগের দাবিতে বিরোধিতা করেছিলেন ।  তবে ১৯৪। সালে তিনি ভারত বিভাজন ও পাকিস্তান সৃষ্টি হওয়ার পরে নিখিল ভারত মুসলিম লীগে যোগ দিয়েছিলেন। ১৯৫২ সালের সাধারণ নির্বাচনে তিনি পাঞ্জাব প্রাদেশিক পরিষদের একটি আসন এবং ১৯৬২ সালের সাধারণ নির্বাচনে পাকিস্তানের জাতীয় পরিষদের আসন লাভ করেছিলেন।  ১৯৬৪ সালে তিনি রাষ্ট্রপতি আইয়ুব খানের বিরুদ্ধে নির্বাচনে ফাতেমা জিন্নাহকে সমর্থন করেছিলেন।  ১৯৬৬ সালে তিনি পূর্ব পাকিস্তানে বেশিরভাগ সক্রিয় আওয়ামী লীগ দলের সভাপতির দায়িত্ব পালন করেছিলেন। তিনি সামরিক একনায়ক রাষ্ট্রপতি আইয়ুব খানকে ক্ষমতা থেকে সরিয়ে দিতে বিরোধী জোট ডেমোক্র্যাটিক অ্যাকশন কমিটি গঠনে সহায়তা করেছিলেন।  ১৯৯৩ সালে তিনি আবার পাকিস্তানের জাতীয় পরিষদে নির্বাচিত হন। তাঁকে কাশ্মীর কমিটির সভাপতিও করা হয়েছিল।   মৃত্যুর ঠিক আগে, তিনি জেনারেল পারভেজ মোশাররফের বিরুদ্ধে পাকিস্তানে গণতন্ত্র পুনরুদ্ধারের জন্য কাজ করে জোটের পুনর্গঠন গণতন্ত্রের (এআরডি) চেয়ারম্যান ছিলেন।

## মৃত্যু এবং উত্তরাধিকার
২০০৩ সালের ২৭ সেপ্টেম্বর হার্ট অ্যাটাকের পরে ইসলামাবাদের একটি হাসপাতালে ভর্তি হয়ে তিনি মারা যান। তাঁর বয়স ছিল ৮৬ বছর। তাকে সমাহিত করা হয় খানগড়,  মুজাফ্ফারগড়, পাঞ্জাব, পাকিস্তানে। তাঁর জীবিত ছেলে মেয়ের মধ্যে পাঁচ ছেলে ও চার মেয়ে রয়েছে। 

তাঁর সম্পর্কে পাকিস্তানি ইংরেজী ভাষার একটি বড় সংবাদপত্রে মন্তব্য করা হয়েছে, "তাঁর হুক্কা, অন্ধকার আছকান এবং স্বতন্ত্র ক্যাপের জন্য খ্যাত, নবাবজাদা নসরুল্লাহ খান তার সমস্ত জীবন স্বৈরশাসক, সামরিক পাশাপাশি বেসামরিকদের বিরুদ্ধে লড়াইয়ে কাটিয়েছিলেন এবং সংসদীয় গণতন্ত্রকে শক্তিশালী করার জন্য সংগ্রাম করেছিলেন, বিরক্ত করছেন সমস্ত সরকারকে টার্গেট করার জন্য কীভাবে তিনি ইতিহাসে নামবেন। " 

নবাবজাদা নসরুল্লাহ খানের পক্ষে তাঁর বক্তৃতায় পাকিস্তানের ডন (সংবাদপত্র) তাঁকে 'ক্রুসেডিং ডেমোক্র্যাট' বলে অভিহিত করেছিলেন। 

আর একটি বড় ইংরেজী ভাষার সংবাদপত্র দ্য নেশন (পাকিস্তান) এর সম্পাদকীয়তে তাকে মৃতব্যক্তি বলে চালিয়েছিল - শিরোনাম ছিল  'একজন প্রবীণীর মৃত্যু' (Death of a veteran) । 

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:পাকিস্তানি গণতন্ত্রকর্মী
বিষয়শ্রেণী:২০০৩-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:মজলিসে আহরারে ইসলামের মহাসচিব
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:লাহোরের রাজনীতিবিদ
বিষয়শ্রেণী:১৯১৬-এ জন্ম
বিষয়শ্রেণী:আইচিসন কলেজের প্রাক্তন শিক্ষার্থী
বিষয়শ্রেণী:পাকিস্তানি বন্দী ও আটক
দমাচৌর

**দমাচৌর** পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৪৫৩৭ জন এবং খানার সংখ্যা ছিল ৮০৫ টি। 

## তথ্যসূত্র

বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:নেপালের সল্যান জেলার ভৌগোলিক অসম্পূর্ণ
বিষয়শ্রেণী:উইকিউপাত্তে স্থানাঙ্ক আছে
দর্মা, নেপাল

**দর্মা** পশ্চিম-মধ্য নেপালের কর্ণালী প্রদেশের সল্যান জেলার একটি গ্রামীণ পৌরসভা।

## তথ্যসূত্র

বিষয়শ্রেণী:২০১৭ সালে গঠিত নেপালের পৌরসভা
বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:কর্ণালী প্রদেশের গ্রামীণ পৌরসভা
বিষয়শ্রেণী:নেপালের সল্যান জেলার ভৌগোলিক অসম্পূর্ণ
বিষয়শ্রেণী:উইকিউপাত্তে স্থানাঙ্ক আছে
সেন্টার ফর পলিসি রিসার্চ

**সেন্টার ফর পলিসি রিসার্চ** ( **সিপিআর** ) হ'ল একটি ভারতীয় চিন্তাকেন্দ্র যা জননীতির উপর দৃষ্টি নিবদ্ধ করে। এটি ১৯৭৩ সালে প্রতিষ্ঠিত এবং এটি নয়াদিল্লিতে অবস্থিত একটি জাতীয় সামাজিক বিজ্ঞান গবেষণা ইনস্টিটিউট যা ভারতীয় সামাজিক বিজ্ঞান গবেষণা কাউন্সিল (আইসিএসএসআর) দ্বারা স্বীকৃত।
সিপিআরের উদ্দেশ্য হল ভারতীয় রাজনীতি, অর্থনীতি এবং সমাজের সাথে সম্পর্কিত বিষয়গুলির জন্য নীতিগত বিকল্পগুলির বিকাশ; সরকার, সরকারী সংস্থা এবং অন্যান্য সংস্থাগুলিকে পরামর্শমূলক সেবা প্রদান; এবং বিভিন্ন চ্যানেলের মাধ্যমে নীতি সম্পর্কিত বিষয়গুলি ছড়িয়ে দিতে। সিপিআর পরিচালনা কমিটি ভারত সরকার, একাডেমিয়া এবং শিল্পের বিভিন্ন পাবলিক ব্যক্তিত্ব নিয়ে গঠিত।

## গবেষণা অঞ্চল
এর অনুষদ সদস্যদের প্রোফাইলের ভিত্তিতে সিপিআর নিম্নলিখিত গবেষণা ক্ষেত্রগুলিতে আলোকপাত করে।

* নগরায়ণ এবং অবকাঠামো
* আন্তর্জাতিক সম্পর্ক
* অভ্যন্তরীণ এবং বাহ্যিক সুরক্ষা
* আইন ও সমাজ
* আন্তর্জাতিক পরিবেশ আইন
* আইনজীবী গবেষণা ( পিআরএস আইন সংক্রান্ত গবেষণার মাধ্যমে)
* রাজনৈতিক অর্থনীতি এবং শাসন ব্যবস্থা
* সেবা প্রদান
* অর্থনৈতিক উন্নয়ন

## অর্থায়ন
সিপিআর একটি অলাভজনক সংস্থা হওয়ায় এর তহবিল থেকে প্রাপ্ত হয়: 

* তার নিজস্ব কর্পাস
* গবেষণার জন্য অনুদান প্রাপ্ত
* সহায়তার জন্য সরকারী সংস্থা থেকে
* আন্তর্জাতিক সংস্থা এবং বেসরকারী খাতের সূত্র
* শিক্ষাগত পরীক্ষা এবং নীতি গবেষণা

## বিতর্ক
২০১৫ সালে, ভারতের বিমানবন্দর কর্তৃপক্ষের (এএআই) একটি নিয়োগ কেলেঙ্কারির ঘটনায় দিল্লী পুলিশ মেহতা এবং কেন্দ্রের নীতি গবেষণা কেন্দ্রের বিরুদ্ধে আস্থা লঙ্ঘনের জন্য একটি ফৌজদারী অভিযোগ দায়ের করে। সিপিআর পরীক্ষার সেল এএআইতে নিয়োগের জন্য পরীক্ষা পরিচালনার জন্য একটি চুক্তি পেয়েছিল। তবে অভিযোগ রয়েছে যে , পরীক্ষার ফলাফল নির্দিষ্ট পরীক্ষার্থীদের পক্ষে সাফল্যের সাথে হস্তক্ষেপ করেছে।   সিপিআর পরীক্ষার সেলটি তখন থেকেই বন্ধ ছিল।

## তথ্যসূত্র


বিষয়শ্রেণী:ভারত ভিত্তিক চিন্তাকেন্দ্র
বিষয়শ্রেণী:১৯৭৩-এ দিল্লিতে প্রতিষ্ঠিত
বিষয়শ্রেণী:ভারতের বৈদেশিক নীতি ও কৌশল বিষয়ক চিন্তাকেন্দ্র
বিষয়শ্রেণী:১৯৭৩-এ প্রতিষ্ঠিত চিন্তাকেন্দ্র
রাহুল তেবাতিয়া

**রাহুল তেবাতিয়া** (জন্ম ২০ মে ১৯৯৩) রঞ্জি ট্রফিতে হরিয়ানার হয়ে খেলেন এমন এক ভারতীয় ক্রিকেটার।

## কেরিয়ার
তেবাতিয়া হারিয়ানার হয়ে ২০১৩-১৪ রণজি ট্রফিতে চৌধুরী বানসি লাল ক্রিকেট স্টেডিয়ামে কর্ণাটকের বিপক্ষে ক্রিকেটে নিজের আত্মপ্রকাশ ঘটান। এ সময় ব্যাট হাতে দুটি ম্যাচ খেলে ১৭ রান সংগ্রহ করতে সক্ষম হন। তিনি ২০১৭ সালের ২৫ ফেব্রুয়ারি ২০১৬-১৭ বিজয় হাজারে ট্রফিতে হারিয়ানার হয়ে লিস্ট এ ক্রিকেটে নিজের অভিষেক ঘটান।

২০১৪ ইন্ডিয়ান প্রিমিয়ার লিগের পূর্বে রাজস্থান রয়্যালস তেওয়াতিয়া ক্রয় করে নেয়। ২০১৪ সালের আইপিএলে রাজস্থান রয়্যালসের প্রতিনিধিত্ব করে টি২০তে তার অভিষেক হয়। এরপর ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লিগের জন্য কিংস এলেভেন পাঞ্জাব তাকে কিনে নেয়। জানুয়ারী ২০১৮, তিনি দিল্লি ডেয়ারডেভিলস দ্বারা ২০১৮ আইপিএল নিলামে ক্রয় করে নেয়। ২০১৯ ইন্ডিয়ান প্রিমিয়ার লিগ এ, তিনি আইপিএলের একটি ইনিংসে উইকেট রক্ষক নয় এমন খেলোয়াড় হিসাবে সর্বাধিক সংখ্যক ক্যাচ (৪) নেওয়ার যৌথ রেকর্ডও তৈরি করেছিলেন। ২০২০ ইন্ডিয়ান প্রিমিয়ার লিগের আগে ২০১৯ এর নভেম্বরে, তাকে রাজস্থান রয়্যালসে নিলামে ক্রয় করে নেয়।

২০২০ সালের ২৭ সেপ্টেম্বর, তিনি আইপিএল ম্যাচের একটি ওভারে সর্বাধিক সংখ্যক ছক্কা দিয়ে ক্রিস গেইলের রেকর্ডের সমতা লাভ করেন এবং ৩১ বলে ৫৩ রান করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:হরিয়ানার ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:গুজরাত টাইটান্সের ক্রিকেটার
বিষয়শ্রেণী:হরিয়ানা থেকে আগত ক্রিকেটার
বিষয়শ্রেণী:হরিয়ানার ব্যক্তি
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
যায়দ ইবনে আলী

**যায়দ ইবনে আলী** (রহমতুল্লাহ আলাইহি) (; ৬৯৫ – ৭৪০) ছিলেন আলী ইবনে হোসেনের পুত্র এবং হোসেন ইবনে আলীর দৌহিত্র। তিনি উমাইয়া খিলাফতের বিরুদ্ধে একটি বিদ্রোহ পরিচালনা করেন। বিদ্রোহটি ব্যর্থ হয় এবং তাঁকে শিরশ্ছেদ করে হত্যা করা হয়। এই ঘটনার ফলে শিয়া ইসলামের যায়দী মাযহাব বা শাখার উত্থান ঘটে যারা যায়দকে (রহঃ) আলী ইবনে হোসেনের পরবর্তী ইমাম হিসেবে গ্রহণ করে। এর বিপরীতে ইসনে আশারিয়া ও ঈসমাইলি শিয়ারা তাঁর বড় ভাই মোহাম্মদ আল-বাকিরকে পরবর্তী ইমাম হিসেবে গণ্য করে। তথাপি শিয়া ও সুন্নিরা তাঁকে একজন শহীদ ও আলেম হিসেবে বিবেচনা করে। উমাইয়া শাসক কর্তৃক তাঁর নির্মম হত্যাকাণ্ড ও তাঁর মরদেহের নিষ্ঠুর প্রদর্শন আব্বাসীয় আন্দোলনের ক্ষেত্রে গুরুত্বপূর্ণ ভূমিকা রাখে।

যায়দ (রহঃ) ছিলেন একজন বিজ্ঞ ধর্মীয় পণ্ডিত। তাঁর নামে অসংখ্য গ্রন্থের অস্তিত্ব পাওয়া যায় যার মধ্যে *মুসনাদ আল-ইমাম যায়দ* (*মজমু আল-ফিকহ* নামেও পরিচিত) বিশেষভাবে উল্লেখযোগ্য। এটি শরীয়াহ্ বিষয়ক প্রাচীনতম গ্রন্থগুলোর একটি। তবে এর নির্ভরযোগ্যতা নিয়ে বিতর্ক রয়েছে; এটি সম্ভবত প্রারম্ভিক কুফি আইনি ঐতিহ্যের প্রতিনিধিত্ব করে।

## তথ্যসূত্র

বিষয়শ্রেণী:৭৪০-এ মৃত্যু
বিষয়শ্রেণী:যায়দী ইমাম
বিষয়শ্রেণী:৬৯৫-এ জন্ম
বিষয়শ্রেণী:মুসলিম শহীদ
বিষয়শ্রেণী:মদিনার ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:হোসাইনীয়
বিজারক

থাম্ব|বিজারক
**বিজারক** হলো একটি উপাদান বা যৌগ যা রেডক্স বিক্রিয়ায় ইলেকট্রন গ্রহণকারী পরমাণুর জন্য প্রয়োজনীয় সংখ্যক ইলেকট্রন ত্যাগ করে।

রেডক্স বিক্রিয়ায় ইলেকট্রন হারানোর সময় বিজারকটি অক্সিজেন দ্বারা জারিত হয়। এভাবে অক্সিডাইজড করা হয়। এজেন্ট হ্রাস করা "হ্রাস" (অথবা, অক্সিডাইজড এজেন্ট দ্বারা অক্সিডাইজড করা হয়) অক্সিডাইজিং এজেন্ট। অক্সিডাইজার "অক্সিডাইজ" (অর্থাৎ, হ্রাস করা হয়) হ্রাস করা হয়।

ঐতিহাসিকভাবে, হ্রাস একটি যৌগ থেকে অক্সিজেন অপসারণ উল্লেখ করা হয়, তাই নাম 'হ্রাস'। ইলেকট্রন দান করার আধুনিক অনুভূতি এই ধারণার একটি সাধারণীকরণ, স্বীকার করে যে অন্যান্য উপাদান অক্সিজেনের অনুরূপ রাসায়নিক ভূমিকা পালন করতে পারে।

তাদের প্রাক-প্রতিক্রিয়া অবস্থায়, হ্রাসকারীদের অতিরিক্ত ইলেকট্রন আছে (অর্থাৎ তারা নিজেরাই হ্রাস করা হয়) এবং অক্সিডাইজারদের ইলেকট্রনের অভাব (অর্থাৎ তারা নিজেরাই অক্সিডাইজড)। একটি হ্রাসকারী এজেন্ট সাধারণত তার নিম্ন সম্ভাব্য অক্সিডেশন অবস্থার একটি এবং ইলেকট্রন দাতা নামে পরিচিত হয়। এজেন্ট কমানোর উদাহরণপৃথিবীর ধাতু, ফরমিক এসিড, অক্সালিক এসিড, এবং সালফিট যৌগ অন্তর্ভুক্ত।

উদাহরণস্বরূপ, এরোবিক সেলুলার শ্বাস-প্রশ্বাসের সামগ্রিক প্রতিক্রিয়া বিবেচনা করুন:

:

অক্সিজেন () হ্রাস করা হচ্ছে, তাই এটা অক্সিডাইজিং এজেন্ট। গ্লুকোজ () অক্সিডাইজড করা হচ্ছে, তাই এটা হ্রাস কারী এজেন্ট।

জৈব রসায়নে, হ্রাস সাধারণত একটি অণুতে হাইড্রোজেন সংযোজন বোঝায়, যদিও পূর্বোক্ত সংজ্ঞা এখনও প্রযোজ্য। উদাহরণস্বরূপ, বেনজিন একটি প্ল্যাটিনাম অনুঘটকের উপস্থিতিতে সাইক্লোহেক্সেন হ্রাস করা হয়:

## আরও দেখুন
*তড়িৎ-রসায়ন
*তড়িৎবিশ্লেষ্য
*জারক
*জারণ

বিষয়শ্রেণী:রসায়ন
বিষয়শ্রেণী:বিজারক
বিষয়শ্রেণী:রাসায়নিক বৈশিষ্ট্য
বিষয়শ্রেণী:রাসায়নিক বিক্রিয়া
মোহিতনগর রেলওয়ে স্টেশন

**মোহিতনগর রেলওয়ে স্টেশন** ভারতের পশ্চিমবঙ্গ রাজ্যের জলপাইগুড়ি জেলায় জলপাইগুড়ির মোহিতনগরে অবস্থিত।

## রেলপথ
স্টেশনটি জলপাইগুড়ি জেলা ও কোচবিহার জেলার মধ্যে বিস্তৃত হলদিবাড়ি–নতুন জলপাইগুড়ি ব্রডগেজ রেলপথের উপর অবস্থিত। এই রেলপথটি একটি রেল ট্র্যাক নিয়ে গঠিত।

## পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। মোহিতনগর রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।

মোহিতনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
মোহিতনগর রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি।

## রেল পরিষেবা
এটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ট্রেন চলাচল করে এবং স্টেশনটিতে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
মোহিতনগর রেলওয়ে স্টেশনটি ভারতীয় রেলের উত্তর-পূর্ব সীমান্ত রেল অঞ্চলের কাটিহার রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

## বহিঃসংযোগ

বিষয়শ্রেণী:কোচবিহার জেলার রেলওয়ে স্টেশন
বিষয়শ্রেণী:কাটিহার রেলওয়ে বিভাগ
বিষয়শ্রেণী:জলপাইগুড়ি জেলার রেলওয়ে স্টেশন